**LĒMUMS**

Liepājā

|  |  |
| --- | --- |
| 2022.gada 20.janvārī | Nr.6/2  (prot. Nr.2, 3.§) |

Par aizņēmumu projekta "Sociālo pakalpojumu

infrastruktūras izveide deinstitucionalizācijas

plāna realizēšanai" īstenošanai

Pamatojoties uz likuma "Par pašvaldībām" 15.panta pirmās daļas 7.punktu, likuma "Par pašvaldību budžetiem" 22.pantu, likuma "Par valsts budžetu 2022.gadam" 10.panta otrās daļas 1.punktu, Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas domes 2019.gada 18.aprīļa lēmumu Nr.139 "Par projektu "Sociālo pakalpojumu infrastruktūras izveide deinstitucionalizācijas plāna realizēšanai"", Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.1.2.3.(2) "Veikt regulāru izpēti un analīzi par sociāli mazaizsargātajām pilsētas iedzīvotāju grupām, aktualizējot sociālā atbalsta sistēmu", pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_112 "Sociālo pakalpojumu infrastruktūras izveide deinstitucionalizācijas plāna realizēšanai" un izskatot Liepājas valstspilsētas pašvaldības domes pastāvīgās Finanšu komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Ņemt 2022.gadā Valsts kasē ilgtermiņa aizņēmumu uz 10 gadiem līdz 529469 EUR (pieci simti divdesmit deviņi tūkstoši četri simti sešdesmit deviņi *euro*) Eiropas Reģionālā attīstības fonda projekta "Sociālo pakalpojumu infrastruktūras izveide deinstitucionalizācijas plāna realizēšanai" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2025.gadu.

3. Garantēt saistību izpildi no Liepājas valstspilsētas pašvaldības budžeta līdzekļiem.

4. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei | |